
DISSERTATIO  MEDICA 

INAUGURALIS, 

DE 

DYSENTERIA. 


Quoniam  leges  hujus  Almae  Academiae  ita  sta¬ 
tuunt,  uttquicunque  summos  in  re  medica  honores 
assequi  velint,  iis  necesse  sit  aliquid  sub  forma  dis¬ 
sertationis  in  vulgus  edere;  ideo  his  legibus  morem 
gerens,  pauca  de  Dysenteria  conscribere  decrevi. 

HISTORIA  MORBI. 

»  « 

Dysenteria  plerumque  sub  finem  gestatis  vel 
autumno  invadit,  aut  in  ea  anni  tempestate  qua 
calidos  dies  frigidas  humidseque  noctes  excipiunt. 
In  regionibus  calidis  potissimum  ingruit,  et  in  his 
est  violentior  morbus  quam  apud  nos.  In  nostris 
regionibus  per  hiemem  crebro  invadit.  Nulli  ee- 
tati,  nulli  sexui  parcit,  et  debiliores  potissimum 
aggreditur.  A  Culleno  celeberrimo  definitur, 
“  Pyrexia  contagiosa  dejectiones  frequentes  mu- 
“  cosae  vel  sanguinolentas,  retentis  plerumque 
“  fecibus  alvinis  tormina  tenesmus.”  Hase  de¬ 
finitio  inaccurata  est,  nam  multa  exempla  obser¬ 
vantur  ubi  Dysenteriam  nulla  Pyrexia  contagiosa 

comitatur,  ut  saepe  in  nostris  regionibus  videmus  ; 
mihi  igitur  videtur  hunc  morbum  nusquam  con¬ 
tagiosum  esse. 

iEgrotus  rigoribus,  dolore  capitis,  et  oppres¬ 
sione  circa  praecordia,  nonn unquam  corripitur,  et 
cum  his  calor  auctus,  inquietudo,  sitis,  pulsus 
durus  et  frequens,  interdum  debilis  superveniunt. 
Plerumque  anorexia,  lassitudo,  inflatio  ventricu¬ 
li,  obstipatio,  sapor  oris  amarus,  nausea  et  vomi¬ 
tus  biliosus,  Dysenteriam  antecedunt.  Paulo 
post,  tormina  immania  abdominis,  cum  cupiditate 
alvum  exonerandi  frequenti,  sentiuntur. 

Interdum  sed  rarius  tamen  morbus  cum  Py- 
rexia  nulla  incipit,  et  tantum  dolore  intestina  af¬ 
ficiuntur,  fleces  naturales  fere,  sed  morbo  progre- 
diente,  parcae,  durae  et  rotundae  fiunt,  et  pars 
maxima  muco  constat  et  sanguine  tincta  est ;  de¬ 
fectiones  dolores  graves  antecedunt,  tenesmo  co¬ 
mitante.  Hic  morbus  varia  nomina  accipit  pro 
dejectionum  vario  genere.  Quum  inter  feces 
sanguis  apparet,  fluxus  sanguineus ;  sed  cum  nul¬ 
lus  sanguis  in  fecibus  reperitur.  Dysenteria  alba 
nominatur.  Pyrexia  comitans  interdum  inflam¬ 
matoriae  febris,  interdum  intermittentis  remitten- 
tisve  formam  assumit ;  saepenumero  Typhi  spe¬ 
ciem  induit. 

Morbo  invadente  paucis  diebus,  ventris  infla¬ 
tione  aegrotus  vexatur,  amarus  sapor  in  ore  saepe 

sentitur.  Multum  in  levanda  alvo  laborat,  vigi¬ 
lia  vexatur,  et  perpetuis  defectionibus.  Recti  in¬ 
flammatio  haud  raro  inducitur ;  interdum  post 
dolorem  autem  scybalae  inter  fasces  evacuantur, 
quas  torminum  levamen,  haud  longum  in  tempus 
duraturum,  sequitur.  In  exemplis  quibusdam, 
sanguis,  in  quibusdam  pus  torminibus  exinde  im¬ 
minutis,  dejecta  sunt ;  nonn unquam  materia  sa¬ 
niosa  immiscetur,  et  interdum  filamenta  membra¬ 
nacea  ;  una  cum  his,  massulas  similes  sebaceis  vel 
caseis  moleculis  excernuntur.  Initio  morbus  ple¬ 
rumque  inflammatorius  est ;  in  decursu,  inflam¬ 
matorii  generis  symptomata  evanescunt,  et  ty¬ 
phoidem  formam  assumunt,  cum  signis  fluidorum 
conditionem  laxam  et  dissolutam  demonstranti¬ 
bus.  In  hoc  gradu  morbi  prolapsus  ani  haud  in¬ 
frequens  est.  Urina  nunc  rubra  et  parca,  et  cum 
dolore  redditur.  Cutis  plerumque  arida  est ;  lin¬ 
gua  initio  albida,  dein  crassa  qu&dam  et  fusca  ma¬ 
teria,  tegitur  ;  abdomen  tensum  fit,  et  tactum  re¬ 
fugit.  Si  morbus  lethalis  futurus  sit,  omnia  haec 
symptomata  ingravescunt,  debilitas  summa  fit, 
interdum  syncope  occurrit,  partes  extremae  fri¬ 
gescunt,  dum  calor  insuetus  in  pectore  ardet.  Su¬ 
dores  frigidi  prorumpunt,  praesertim  super  faciem 
et  pectus.  Faeces  inscio  aegro  elabuntur,  nigro 
colore  et  admodum  graveolentes.  Magna  ema- 
ciatio  corporis  aggreditur,  fauces  aptbae  obsident, 

pulsus  parvus  et  tremulus  fit ;  delirium  mite  ac¬ 
cedit,  dolores  evanescunt ;  aeger  miserrimus  cito 
moritur,  intestinis  interdum  signa  gangrenas  os¬ 
tendentibus.  Dysenteria  maligna  formam  supra 
dictam  in  plurimis  exemplis  induit  si  neglecta 
fuerit,  vel  si  imperite  tractata  sit ;  sed  quibusdam 
in  exemplis  morbus  sponte  cessat,  libera  intesti¬ 
norum  evacuatione  ultro  inducta,  dum  tormina 
et  tenesmus  gradatim  subsident ;  interdum  Dy¬ 
senteria  in  Diarrhoeam  desinit,  et  nonnunquam 
initio  morbi  haec  evacuatio  fausta  est. 

Tempus  per  quod  durat  morbus,  multum  va¬ 
riat;  medicamentorum  usus,  aeris  temperies, 
nec  non  cura  quam  aegrotus  habeat,  plurimum 
ibi  valent.  Quibusdam  in  hominibus  tantum  per 
unam  vel  duras  septimanas  affectio  permanet, 
dum  in  aliis  per  duorum  triumve  mensium  spa¬ 
tium  durat.  -ZEgrotus  longa  duratione  morbi 
exhaustus  tardius  vires  recuperat ;  et  nisi  summa 
cura  adhibeatur,  periculum  erit,  ne  denuo  in  mor¬ 
bum  relabatur,  quod  equidem  in  Dysenteria  fre¬ 
quenter  evenit. 

.k  “■  t  .  *  •  y  *•  ~ 

CADAVERUM  SECTIONES. 

Intestina  magna,  rectum  praesertim,  et  pars 
inferior  coli,  plus  minusve  inflammatione  affecta 
et  aere  inflata  inveniuntur.  Tunicas  crassiores 
solita  habent,  et  signa  gangraena  interdum  exl}i- 

bent ;  tunica  villosa  saepe  abraditur,  partes  in¬ 
feriores  coli  et  recti  ulceribus  obsidentur.  Intes¬ 
tina  minora  morbi  vestigia  haud  tam  manifesta 
produnt,  sed  inferior  pars  notas  inflammationis 
frequenter  exhibet,  et  circumvolutiones  intestin¬ 
orum  praeter  naturam  saepe  cohaerent.  Glandulae 
mesentericae  interdum  ampliores  redduntur,  ab¬ 
scessuque  hepatis  persaepe  extant. 

DIAGNOSIS. 

Multi  sunt  morbi  quibuscum  Dysenteria 
confundi  possit  in  primis  stadiis,  scilicet, Diarrhoea, 
Cholera  Morbus,  Colica,  Enteritis,  &c.  Diarrhoea 
a  Dysenteria  dignoscitur,  quia  Pyrexia  praesertim 
caret,  faeces  naturaliter  dejiciuntur,  nec  scybalis 
nec  sanguine  commistae,  tenesmus  Dysenteriae  in 
Diarrhoea  abest.  Signa  quae  distinguunt  hunc 
morbum  a  Cholera  sunt,  spasmi  crurum,  et  copia 
bilis  immensa,  quae  et  vomitu  et  alvo  ejicitur, 
viribus  subito  prostratis,  et  cholera  minime  con¬ 
tagiosa  est.  Colica  a  Dysenteria  distinguitur 
dolore  abdominis  praecipue  circa  umbilicum  tor¬ 
quente,  alvi  obstipatione,  umbilici  retractione,  et 

,  1M!  TJ  A  f 1  k  -p 

dolore,  cum  venter  premitur,  imminuto.  En¬ 
teritis  a  Dysenteria  distinguitur,  Pyrexia  magis 
saeviente  in  Enteritide,  vomitu  constante,  alvo 
pertinacius  astricta,  dolore  magis  fixo  et  vehe- 

_  ^  \  0  j»  £?  O  C, 

mentius  urente,  &c. 

CAUSiE  PILEDISPONENTES. 

Omnia  quae  corporis  humani  vires  debilitant, 
ut  diaeta  parca  et  parum  nutriens,  vel  prava  et 
putrescens,  evacuationes  immodicae,  animi  pathe- 
mata  deprimentia,  aqua  et  aer  impurus,  haec  et 
similia,  homines  non  solum  Dysenterias  sed  aliis 
morbis  contagiosis  obnoxios  reddunt.  Saepe  ti¬ 
midi  et  moesti  morbis  afficiuntur,  dum  isti  qui 
periculum  spernunt,  immunes  evadunt.  In  No¬ 
socomiis  navium  et  castrorum,  illi  qui  ab  aliis 
morbis  jam  convalescunt,  ante  alios  Dysenteria 
corripi  videntur.  Ebrietas  quoque  venusque  ni¬ 
mia  inter  causas  habendae  sunt.  Ingurgitatio  li¬ 
quorum  ardentium,  tonum  ventriculi  comminuit. 
Dysenteriam,  morbos  viscerales,  et  magnam  de¬ 
bilitatem  producit ;  sed  ante  omnia,  calor  et  hu- 
miditas  aeris  atmospherici,  vel  subitae  caloris  et 
frigoris  vicissitudines  magnopere  inducunt  vel  ex¬ 
citant  Dysenteriam ;  nam  invenimus  morbum  in 
nullos  majorem  saevitiam  exercere  quam  et  nautas 
et  milites,  qui,  postquam  ardoribus  solis  expositi 
fuissent,  rursus  paucis  horis  aeri  nocturno  expo¬ 
nuntur,  quo  transpiratio  per  cutem  subito  repri¬ 
mitur.  Et  immundities  et  incuria  sunt  etiam 
causae,  nam  perspiratione  obstructa,  exhalationi¬ 
bus  noxiis  via  negatur. 

CAUSAE  EXCITANTES. 

Hic  morbus  iisdem  fere  ab  causis,  et  in  statu 
loci  et  aeris  eodem,  quibus  febres  remittentes  et 
intermittentes  oriri  videtur.  “  In  the  end  of  the 
“  summer,”  ait  Pringle,  “  or  autumn,  when  any 
“  number  of  men  are  exposed  to  night-damps  or 
“  fogs,  or  lie  upon  wet  or  marshy  ground,  espe- 
“  cially  after  a  hot  day,  part  of  them  will  be  seiz- 
“  ed  with  a  fever  of  the  remitting  or  intermitting 
“  kind,  and  part  of  them  with  dysentery.” 

Nilus  iEgyptum  postquam  inundaverit,  et  a- 
qusejam  stagnantes  exhalari  coeperint,  maxime 
tum  febres  intermittentes,  remittentes,  Dysente¬ 
riae,  et  alii  ejus  generis  morbi  ingruunt. 

Dubitaverunt  quidam  an  Dysenteria  sine  con¬ 
tagio  oriri  possit.  Satis  mihi  placet  opinio  eorum, 
qui  putant  applicationem  frigoris  corporis  (repri¬ 
mendo  perspirationem  et  divertendo  majorem 
fluidorum  copiam  ad  intestina)  sine  ullo  miasmate 
vel  contagio,  huncce  morbum  inducere  posse.  In 
calidis  regionibus,  ubi  mutationes  temperiei  su¬ 
bito  accidunt,  et  frigus  nocturnum  aestuantes  dies 
sequitur,  vapores  qui  ex  terra  exhalantur,  nocte 
condensantur,  et  in  forma  roris  descendunt.  Cor¬ 
pus  humanum  antea  calore  relaxatum  his  causis 
multum  afficitur,  et  halitus  cutis  subito  reprimitur. 
Tum  perspiratio  supprimitur;  tam  arctus  consen¬ 
sus  est  inter  corporis  superficiem  et  tunicam  intes- 

tinorum  internam,  ut  in  hanc  membram  exhalatio 
impellatur,  inde  secretio  aucta  et  morbosa  locum 
naturalis  occupat,  etpartes  internas  stimulat,  etex- 
cretiones  morbosas  et  inflammatio  membranas  mu- 
cosas  subsequuntur,  omnia  quae  symptomata  (py- 
rexia  comitante)  dysenteriam  malignam  constitu¬ 
unt.  Ex  supra  dictis  nihil  mirum  est  dysenteriam 
frequentius  autumno  grassari,  et  plerumque  inter 
milites  saevire,  praesertim  in  regionibus  aestivis,  ubi 
aeris  temperies  per  noctem  multum  et  subito  mu¬ 
tatur  ;  milites  et  pauperes  aerumnis  multis  objici¬ 
untur,  calori ;  deinde  frigori  et  pluviae  saspenu- 
mero  exponuntur ;  frequenter  inediam  et  graves 
labores  ferunt,  et  per  noctem  humi,  vel  in  humidis 
locis  decumbere  necesse  est,  ubi  somnum  recrean¬ 
tem  carpere  non  possunt.  Interdum  aqua  impura 
causa  excitans  est ;  haec,  ut  saepe  vidi,  diarrhoeam 
excitavit,  quae  nonnunquam  in  dysenteriam  dege¬ 
neravit.  Nonnulli  putavere  bilem  quantitate  auc¬ 
tam  ad  dysenteriam  producendam  contulisse,  sed 
bilis  purgativum  est  intestinorum  naturale,  et  fere 
omnia  ea  quae  ad  alvum  solvendam  conferunt,  le¬ 
vamen  tamen  dysenteriae  praebent.  Congestiones 
bilis  viscidae  quae  interdum  in  vesica  fellea  post 
mortem  reperiuntur,  indicant  fluxum  bilis  in  in¬ 
testina  obstructum  potius  quam  auctum  fuisse. 

CAUSA  PROXIMA. 

Auctores  de  causa  proximi  hujus  morbi  inter 

se  variant,  alii  materiam  acrem  et  putrescentem  in 
corpus  recipi  putant,  irritationem  in  intestinis  pro¬ 
ducentem,  quam  tunicae  villosas  abrasiones  et  de¬ 
jectiones  foetidae  et  frequentes  comitantur,  alii  af¬ 
firmant,  quorum  Cullenus  praeclarus  est,  causam 


proximam  hujus  morbi  spasmodicae  constrictioni 
coli  tribui  posse,  sed  irritatio  et  inflammatio  tu¬ 
nicae  mucosae,  coli  et  recti  constrictionem  spasmo¬ 
dicam  aliquando  forsan  producunt,  et  proximam 
causam  Dysenteriae  constituunt.  Sectio  cadave¬ 
rum  hanc  sententiam  magnopere  firmat,  nam  in 
tunica  villosa  intestinorum  notae  inflammationis 
deteguntur.  Vascula  minima  distenta  sanguine 
reperiuntur,  et  tunicae  intestinorum  majorum  cras- 

A 

siores  et  duriores  fiunt,  et  effusiones  sanguinis 
subnigri  inter  tunicas  eorum  interdum  notantur. 
Aliquando  intestina  alia  aliis  praeter  naturam  ad¬ 


haerent.  In  intestino  majore  exulcerationes  et 
gangraenam  nonn unquam  videmus. 

RATIO  SYMPTOMATUM. 


lovoeguia  amu 

Si  irritatio  et  inflammatio  tunicae  mucosae  intes- 
tinorum  proxima  causa  hujus  morbi  sunt,  signa 
Dysenteriae  facile  explicari  possunt ;  nam  sensibi- 


litas  membranae  internae  inflammatione  augetur 
secretio  morbida  imprimis  viis  irritationem  et  do- 
lorem  inducit,  ex  quibus  tormina  oriri  videntur. 
Constrictione  inflammatoria  et  forsitan  spasmodica 

faeces  in  cellulis  coli  retinentur,  et  massulas  indu» 
ratas  fiunt,  et  corpora  extranea  et  irritantia  eva¬ 
dunt.  Omnia  symptomata  graviora  fiunt,  ingen¬ 
tes  nisus  doloresque  torquentes  gignuntur.  Fla¬ 
tus,  nausea,  vomitus,  a  debilitate  ventriculi  vel  ab 
materia  acri  oriuntur.  Inflammatio  rectum  intes¬ 
tinum  irritat,  unde  dejectiones  frequentes  et  acres 
per  illud  transeunt,  et  tenesmus,  interdumque 
prolapsus  ani  oriuntur,  et  aegrotum  multum  de¬ 
fatigant,  et  nisibus  permagnis  aegroti  in  alvo  le¬ 
vanda  vascula  extrema  rumpuntur,  et  inde  sanguis 
fecibus  commistus  est.  In  Dysenteria  inveterata 
ulcerationes  eveniunt,  et  vasa  erosa  sanguinis 
magnam  copiam  effundunt.  Irritatio  consensu  a 
vecto  usque  ad  vesicae  collum  extendens,  inter¬ 
dum  stranguriam  efficit.  Fimbriae  membranaceae 
quae  in  dejectionibus  videntur,  ab  actione  morbida 
intestinorum  secernuntur,  vel  a  tunica  mucosa  ab¬ 
rasa  formantur.  Massulae  sebaceae  vel  caseae  ex 
muco  coacto  componi  possunt,  et  istae  ex  longiore 
in  coli  cellulis  retentione  formam  acquirunt. 

PROGNOSIS. 

Eventus  hujus  morbi  in  dubio  pendet,  et  ante¬ 
quam  judicium  dare  licet  de  eventu,  ad  multa  in 
unum  allata  attendere  debemus,  scilicet,  duratio- 
nem  morbi,  anni  tempestatem,  aetatem  viresque 
a?gri,  aerem  purum,  et  coeli  temperiem  cui  assue- 

tus  fuit,  causas  preedisponentes  et  excitantes  mor¬ 
bi,  et  an  simplex  aut  complicatus  sit ;  et  multum 
(ut  in  omnibus  morbis)  ab  affectibus  aegrotantis 
animi  pendet.  Prognosin  faustam  formare  licet, 
cum  faeces  fere  naturales,  copiosae,  nec  torminibus 
comitantibus,  nec  tenesmo  sequente  dejiciuntur. 
Pyrexia  levis,  sudores  lenes  et  calidi  per  totum 
corpus  diffusi ;  pulsus  mollis  et  non  frequens,  et 
abdomen  molle  et  non  tactum  refugiens,  signa 
propitia  sunt.  Contra,  cum  dejectiones  frequen¬ 
tes  fiunt,  et  tormina  non  levant,  cum  feces  feti¬ 
dum  odorem  emittant,  et  in  abdomen  tensum  eva¬ 
dat  et  tactum  refugiat,  si  tenesmus  perpetuus  et 
febris  genere  typhoidea  comitantur,  summum 
periculum  minitantur.  Insuper  vomitus,  magna 
virium  diminutio,  lingua  arida  et  nigra,  respiratio 
difficilis  sine  pulmonum  morbo,  singultus,  deli¬ 
rium  mite,  sudores  frigidi  super  faciem  et  pectus 
erumpentes,  apthae,  vultus  collapsus,  extrema  fri¬ 
gida,  deglutitio  difficilis,  dolor  subito  cessans,  fe¬ 
ces  inscio  asgro  elapsee,  dum  pulsus  debilis  et  in¬ 
termittens  fit,  corporis  fetor  cadaverosus  funes¬ 
tum  exitum  demonstrant. 

RATIO  MEDENDI. 

Pauci  sunt  morbi  quibus  neglectis  graviores 
edit  effectus  quam  in  Dysenteria,  nam  auxilio 
neglecto,  aut  indicationibus  imperite  sumptis,  om- 

nia  in  pejus  degenerant,  et  asger  vel  cito  fato  suc¬ 
cumbit,  vel  functiones  omnes  diuturnitate  morbi 
infirmantur,  ut  denuo  Hydrops  aut  Tympanites 
succedat,  unde  post  miseram  vitam  protractam, 
aeger  demum  eam  morte  multum  optanda  com¬ 
mutat.  E  contrario  autem,  omnibus  tempestive 
et  perite  peractis,  morbus  ex  votis  brevi  solvitur. 

In  principio  venassectio,  si  diathesis  phlogistica 
multum  urgeat,  est  adhibenda.  Priusquam  vero 
ad  vensesectionem  confugimus,  omnia  sedulo  per¬ 
pendere  debemus.  Si  pyrexia  vehemens,  astas  flo¬ 
rida,  pulsus  validus  et  durus,  et  dolor  abdominis 
atrox  adsint,  venassectio  in  initio  adhibenda  est  et 
repetenda  donec  diathesis  phlogistica  amoveatur ; 
sed  ubi  hunc  morbum  inflammatio  aucta  non  co- 
mitatur,  venassectio  cauta  manu  utenda  est,  prae¬ 
sertim  in  nosocomiis,  si  Typhus  saevit,  missio  san¬ 
guinis  incauta  maxime  nocet.  Emetica  a  medicis 
plerisque  ineunte  morbo  laudantur,  et  certe  ad 
ventriculum  evacuandum,  cum  eum  prave  et  sor¬ 
dide  se  habere  symptomata  monstrant,  et  ad  fe¬ 
brem  abigendam,  utilia  sunt.  Cursum  humorum 
in  intestina  et  ad  superficiem  corporis  revocant, 
propter  consensum  qui  inter  ventriculum  et  cutem 
est.  Si  vero  diathesis  phlogistica  cum  impetu 
sanguinis  aucto  in  vasis  cerebri  adsit,  emetica  evi¬ 
tanda  sunt,  nisi  in  minimis  dosibus  ad  nauseam 
excitandam,  donec  aliis  evacuantibus  febris  Syno- 

cha  subigatur.  Varia  horum  genera  quotidie  in 
usu  inveniuntur,  qualia  pulvis  ipecacuanlue,  infu¬ 
sum  anthemidis  nobilis,  tartras  antimonii.  Sed 
ad  vomitum  movendum  in  hoc  morbo  pulvis  ra¬ 
dicis  ipecacuanhae  magno  cum  successu  adminis¬ 
tratur.  Emeticum  die  secundo  repetatur,  si  nau¬ 
sea  et  malus  oris  sapor  urgeant.  Aliquando  acci¬ 
dit  ut  nausea  perpetua  maneat,  tametsi  ventricu¬ 
lus  bene  evacuatus  fuerit,  tunc  haustus  efferves¬ 
cens  cum  opio,  tumultum  sedabat.  Interdum  re¬ 
gionem  epigastricam  stimulare  opus  est  linimen¬ 
tis,  vel  emplastro  cantharidum. 

Cathartica  remedia,  de  quibus  nunc  dicturi  su¬ 
mus,  sunt  talia  qua?  ab  omnibus  olim  commendata 

* 

fuerint ;  et  nunc  fere  omnes  Medici  administrant 
cathartica  in  Dysenteria ;  in  his  exhibendis  auc¬ 
tores  multum  inter  se  discrepant ;  nonnulli  ca¬ 
thartica  mitia  ineunte  morbo  adhibere  commen¬ 
dant,  et  fortiora  raro  in  ullis  morbi  stadiis ;  aliis 
vero  placet  purgativis  fortioribus  uti.  Sed  in  me¬ 
dio  tutissimus  ibis.  In  principio  si  adsint  inflam¬ 
mationis  symptomata,  cathartica  mitiora  utenda 
sunt  nisi  sa?pe  repetita,  nostras  spes  frustrentur  ; 
tum  medicamenta  fortiora  et  acriora  (symptomati¬ 
bus  inflammationis  amotis),  optimo  cum  effectu 
administrantur. 

Sulphas  Magnesia?,  Sulphas  Soda?,  Phosphas 
Soda?,  Oleum  Picini,  ct  talia  purgantia  mitiora 

si  dejectiones  liquidas  tantum  eliciunt,  et  scybalae 
et  feces  solidae  retineantur,  non  levamen  afferunt; 
si  vero  cathartica  fortiora  administremus,  dejec¬ 
tiones  copiosas  saepe  elicere,  et  morbum  expellere 
possumus. 

Ex  omnibus  medicamentis  quae  in  Dysenteria 
adhibentur,  nullum,  quantum  scio,  praestantius 
et  efficacius  est  quam  submurias  hydrargyri  ad 
faeces  diu  retentas  expellendas.  Dosis  Submuria- 
tis  Hydrargyri  nocte,  et  Sulphatis  Magnesiae 
mane  sequenti,  adhibendae  sunt ;  et  in  his  omni 
nocte  et  mane,  vel  secunda  quaque  nocte  ac  mane, 
pro  ratione  aetatis  et  virium  aegri,  perseverandum 
est  donec  dejectiones  copiosa  et  faeculentae  fue¬ 
rint  et  dolores  abdominis  et  tenesmus  mitigati  sint, 
et  repetendae  sunt  dum  sell^  foetidae,  nigrae  et 
parum  naturales  apparent.  Diluentia  et  demul¬ 
centia  blanda  et  tepida  ad  acrimoniam  fluidorum 
in  ventriculo  et  intestinis  corrigendum  et  ex¬ 
halationes  per  cutem  eliciendum,  et  diathesin 
phlogisticam  imminuendum,  adhibenda  sunt  ; 
medicamenta  quae  sudorem  cient  levamen  affe¬ 
runt  ;  hoc  modo  submurias  Hydargyri  saepe  sub¬ 
levabit  ;  nam  si  in  dosibus  exiguis  adhibeatur,  ad 
cutem  determinat.  Submurias  Hydrargyri  in¬ 
flammationes  internas  devincendo  magnopere  pol¬ 
let,  ut  in  Cyranche  tracheali  et  Pnemonia  saepe 
videmus ;  et  similiter  forsan  in  Dysenteria  cu- 

randa  aget.  Quomodo  Submurias  Hydrargyri 
operetur  difficile  est  explicatu,  nisi  novam  aut 
alteram  irritationem  inducit,  per  quam  actio  in¬ 
flammatoria  solvitur,  vis  submuriatis  hydrargyri, 
Hepar  stimulare,  secretionem  bilis  promovere 
foeces  induratas  expellere  et  excretiones  revocare, 
valet ;  etiam  in  Dysenteria  puerili  usus  ejus  sem- 
per  tutus  et  efficax  est.  Cathartica  quas  vim 
suam  in  rectum  praecipue  exercent,  sunt  evitanda 
(qualis  est  aloe)  haec  enim  pars  canalis  alirn  en  taris 
interdum  exulcerata  vel  abrasa  invenitur.  Clys- 
mata  emollientia  vel  oleosa  pro  re  nata  injicienda 
sunt,  non  solum  quod  materiam  irritantem  amo¬ 
vent,  (hoc  enim  efficacius  ope  cathartici  fieri  po¬ 
test,)  sed  quod  acrimoniam  fcecum  vel  humorum 
in  recto  obtundunt,  et  tunicas  ejus  quasi  obli¬ 
nunt,  et  minus  irritabiles  reddunt,  et  spasmum 
quodammodo  relaxant. 

Medicamenta  anodyna  plerumque  in  hoc  morbo 
porriguntur,  sed  si  intempestive  vel  incaute  den¬ 
tur,  multum  damni  afferunt.  Ad  tormina  levan¬ 
da  potentissimum  procul  dubio  opium  est  et  dari 
licet  post  plenam  alvi  solutionem,  et  ubi  corporis 
irritabilitas  et  longa  somni  interruptio  urgent. 
Sub  forma  enematis  opium  multum  levaminis  af¬ 
fert,  praesertim  si  tenesmus  post  purgationem  perti¬ 
nax  sit ;  enemata  amyli  cum  opio  multo  cum  fruc¬ 
tu  injiciuntur.  Quando  in  diarrhoeam  Dysenteria 

desinit,  ab  opio  curatio  maxime  pendet.  Vires 
aegri  alendae  sunt  victu  lacteo,  diaeta  expanatilla 
ptisana,  pane  tosto  et  lacte  cum  aqua  misto,  aut 
cum  tritici  farina  cocto  et  talibus  constare  debet. 
Quamvis  in  primo  hujus  morbi  stadio  vinum,  jus¬ 
cula  e  carne  et  talia  non  adhibenda  sunt,  sub  finem 
ad  vim  corporis  reficiendam  necessaria  sunt.  Per 
totum  Dysenteriae  cursum  cura  maxima  mundi¬ 
tiei  adhiberi  debet,  tum  in  vestibus  stragulisque 
mutandis,  aerisque  frequenti  ventilatione  quem 
£eg rura  inspirare  necesse  est ;  vestes  calidae  et  ad 
corpus  fovendum  aptae,  summi  momenti  sunt;  fri¬ 
gus  evitare  summa  ope  aegrotantem  decet,  et  abdo¬ 
men  circumdare  fascia  pannilanei  multum  confert. 

In  secundo  Dysenteriae  stadio  astringentia  et 
tonica  adhibenda  sunt,  ut  mimosa  catechu,  kino, 
extractum  haemotoxyli  camp.  et  t alias  pulvere 
vel  infusione  Rhei  in  dosibus  exiguis  subinde  u- 
tendum  est.  Tonica  sunt,  Cortex  Quassiae,  Si- 
maroubae,  Angusturae,  Cascarillae,  Radix  Colom- 
bae,  Gentianae,  &c.  Interdum  Pulverem  Radicis 
Ipecacuanhae  cum  opio  dosibus  exiguis  feliciter 
dedi.  Vinum,  diaeta  nutriens,  exercitum,  dum¬ 
modo  non  irritant,  multum  adjuvant.  Omnia 
vero  quae  alvum  irritant  sunt  evitanda.  Quum 
hydrops  hunc  morbum  subsequitur,  diuretica  cum 
tonicis,  diaeta  nutriens,  vinum  moderate  sump¬ 
tum,  multum  adjuvant. 

Si  hydrops  ab  obstructione  viscerali  oriatur, 
massa  pilularum  hydrargyri  vel  frictio  cum  un¬ 
guento  adhibendae  sunt,  et  per  totum  cursum  hu¬ 
jus  stadii  vires  victu  generoso  adjuvandae  sunt. 

FINIS. 


